钦定古今图书集成/明伦汇编/氏族典/第078卷 > 吴革
## 钦定古今图书集成/明伦汇编/氏族典/第078卷 > 吴革

按《宋史吴革传》：“革字义夫，华州华阳人，国初勋臣廷
祚七世孙也。少好学，喜谭兵。从泾原军，以秉义郎干
办经略司公事。金人南牧，帅兵解辽州之围，使粘罕军见之，庭揖不拜，责其贪利败约，词直气劲。粘罕少
屈，为追回威胜诸屯兵，授书使归。钦宗问割地不割
地利害，对曰：‘金人有吞噬之意，愿悉起关中士马赴’”
都为备。诏以为武功大夫、阁门宣赞舍人，持节谕陕
西。行至朱迁，闻金人犯京师，复还上皇、妃后、太子出
郊，革白孙傅乞留之，不得。乃与傅谋，于启圣僧院置
赈济局，募士民就食，阴以军法部勒，将攻金营。既而
有立张邦昌之议，革谋先诛范琼辈。谋既定，前期二
日，有班直甲士数百人排闼入言：“邦昌受册，请亟起
事。”革乃披甲上马，至咸丰门，四面皆琼党。始革入帐，
即执之，胁以从逆。革骂之极口，引颈受刃，其麾下百
人皆死。